এদেনিলসন
এদেনিলসন আন্দ্রাদে দোস সান্তোস (পর্তুগিজ: Edenílson, ব্রাজিলীয় পর্তুগিজ: [ˌedenˈɪʊsoŋ]; জন্ম: ১৮ ডিসেম্বর ১৯৮৯; এদেনিলসন নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলীয় ক্লাব ইন্তেরনাসিওনাল এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা কেন্দ্রীয় মধ্যমাঠের খেলোয়াড় হিসেবে খেলেন। এদেনিলসন ২০২১ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।